আখাউড়া স্থল শুল্ক স্টেশন ও ইমিগ্রেশনে যাত্রীদের বসার জন্য নেই পর্যাপ্ত আসনের ব্যবস্থা। স্ক্যানিং মেশিনের বদলে যাত্রীদের ব্যাগ খুলে তল্লাশি চালান শুল্ক স্টেশনের কর্মচারীরা। নেই বিশুদ্ধ খাবার পানি ও স্বাস্থ্যসম্মত টয়লেটের ব্যবস্থাও। টয়লেটের ব্যবস্থা না থাকায় সবচেয়ে বেশি দুর্ভোগে পড়তে হয় নারী ও বয়স্ক যাত্রীদের।পাসপোর্টে আগমন অথবা প্রস্থানের সিল মোহরের জন্য ইমিগ্রেশন ভবনে দীর্ঘক্ষণ দাঁড়িয়ে থাকতে হয় অনেক যাত্রীকে। অনেক সময় ভেতরে জায়গা না পেয়ে বাইরেও অবস্থান নেন যাত্রীরা।